אילזה בלומנטל-וייס

אילזה בלומנטל-וייס (בגרמנית: Ilse Blumenthal-Weiss; 14 באוקטובר 1899 – 10 באוגוסט 1987) הייתה משוררת יהודייה-גרמנייה. ניצולת השואה ממחנות הריכוז וסטרבורק וטרזיינשטט.

ביוגרפיה 
אילזה בלומנטל-וייס נולדה ב-14 באוקטובר 1899 בברלין, הקיסרות הגרמנית לגוטליב וייס, בעל חנות בגדים, ולהדוויג וייס-ברוק. היא התחתנה עם הרברט בלומנטל, רופא שיניים, בשנת 1929. היא הוכשרה להיות מורה לחינוך גופני ועבדה כמומחית אורתופדית, אם כי היא גם כתבה שירה מגיל צעיר. היא פרסמה את כרך שיריה הראשון, "Gesicht und Maske" ("פנים ומסכה") בשנת 1929. היא התכתבה עם המשורר האוסטרי ריינר מריה רילקה, ומכתביהם פורסמו ב-"Briefe aus Muzot" בשנת 1935.

בשנת 1937, נמלטה בלומנטל-וייס מגרמניה הנאצית. היא עברה להולנד, אך במהלך מלחמת העולם השנייה, לאחר פלישת הנאצים להולנד ותחילת שואת יהודי הולנד, היא ובתה מרים גורשו לוסטרבורק ואז למחנה הריכוז טרזינשטט בשנת 1944. בעלה ובנה, פיטר, נרצחו במחנות הריכוז אושוויץ ומאוטהאוזן בהתאמה. בשנת 1947, לאחר המלחמה והשואה היגרו, בלומנטל-וייס ובתה לארצות הברית והתיישבו בעיר ניו יורק.

בניו יורק פרסמה שלושה אוספי שירה נוספים: "Das Schlüsselwunder" ("נס המפתח"), משנת Mahnmal" ,1957" ("אנדרטה") וספרה משנת Ohnesarg" 1984" ("ללא ארונות"). רוב השירים הכלולים בהם התמקדו בשואה ובקורבנותיה. היא עבדה כספרנית במכון ליאו בק, ניו יורק.

בלומנטל-וייס נפטרה ב-10 באוגוסט 1987 בגריניץ', קונטיקט.

הערות שוליים 

ספרניות ומידעניות גרמניות
משוררות יהודיות גרמניות
ספרות השואה
אסירים במחנה וסטרבורק
אסירים בגטו טרזיינשטט
ניצולות השואה
יהודים בשואה: הולנד
מהגרים מגרמניה לארצות הברית
משוררי השואה
גרמניות שנולדו ב-1899
גרמנים שנולדו ב-1899
נפטרות ב-1987